wickkiey/tamil-wikipedia-chunked huggingface dataset:
# சிகாகோ பெருந்தீ

## நிகழ்வுகள்

இத்தீ அக்டோபர் 8ஆம் தேதி காலை ஒன்பது மணி அளவில், 137 டேகோவென் தெருவிலுள்ள ஒரு சின்ன கிடங்கில் ஆரம்பித்தது. செய்தித்தாள் நிருபரான மைகேல் அஃகன் என்பவர் இத்தீ ஒரு மாடு எரிவிளக்கை எட்டி உதைத்ததனால் உருவானது என்று கூறினார். ஆனால் 1893ஆம் ஆண்டில் தான் சொன்னவை உண்மையில்லை என்று அறிவித்தார்.  
இந்த தீ சிகாகோ நகரத்தின் அதிகமான மரக்கட்டை பயன்பாடு மற்றும் தென்மேற்கு காற்றினாலும் அதிகமாக ஏரிந்தது. சீக்கிரமாக தடுக்காதலாலும் முன்னதாக நடந்த தீவிபத்தில் சோர்வடைந்த தீயணைப்பவர்களாலும் தீயின் பரப்பளவு அதிகமானது. நகரத்தின் தீயணைப்புத்துறையினர் காலை சுமார் பத்து மணியளவில் அழைக்கப்பட்டனர். அவர்களின் தவறால் தீ மேலும் பரவியது. இரண்டு நாட்கள் முழுவதும் தீயணைப்பவர்கள் தீயை அணைப்பதில் ஈடுபட்டனர். அதன் பின்னர் பெய்த மழையினால் தீ முற்றிலுமாக அனைக்கப்பட்டுவிட்டது. 300 மக்கள் இறந்ததாகவும், 3 இலட்சம் மக்கள் வீடிழந்ததாகவும் கூறப்பட்டது.
# சிகாகோ பெருந்தீ

## தப்பிய கட்டிடங்கள்

இத்தீயிலிருந்து தப்பி இன்றுவரை நிற்கும் கட்டிடங்கள்:
- தூய மைகேல் சர்ச்
- சிகாகோவின் தண்ணீர்த்தொட்டி
- சிகாகோ அவென்யூ நீரேற்று நிலையம்
# பன்னாட்டு உயிரிப் பல்வகைமை ஆண்டு

**பன்னாட்டு உயிரிப் பல்வகைமை ஆண்டு** (*International Year of Biodiversity*) என்பது உயிரியல் பன்முகத்தன்மை மற்றும் அதன் முக்கியத்துவத்தை அனைவரும் அறிவதை நோக்கமாகக் கொண்டு ஓர் ஆண்டு முழுவதும் கடைபிடிக்கும் ஒரு கொண்டாட்டமாகும். 2010 ஆம் ஆண்டில் இக்கொண்டாட்டம் பன்னாட்டு அளவில் நடைபெற்றது. 2010 ஆம் ஆண்டிற்கான உயிரிப் பல்வகைமை இலக்குத் தேதியுடன் இணைந்து, 2006 ஆம் ஆண்டில் ஐக்கிய நாடுகள் பொதுச் சபையின் 61 ஆவது அமர்வில் இந்த ஆண்டு அறிவிக்கப்பட்டது.  
செயல்பாடுகள் மற்றும் நிகழ்வுகள் மூலம் பல்லுயிர் பெருக்கத்தின் முக்கியத்துவத்தைப் பற்றிய விழிப்புணர்வை ஏற்படுத்தவும், முடிவெடுப்பவர்கள் இதன் முக்கியத்துவத்தை உணரவும், மேலும் உயிரியல் பன்முகத்தன்மையை அரசியல் நிகழ்ச்சி நிரலுக்கு அருகில் உயர்த்தவும் இக்கொண்டாட்டம் உதவும். உயிரிப்பல்வகைமை புவியில் வாழ்க்கைக்கு அவசியமானது என்ற விழிப்புணர்வை ஏற்படுத்துவதற்காக 2010 ஆம் ஆண்டு முழுவதும் பல்வேறு நிகழ்வுகள் நடைபெற்றன.
# பன்னாட்டு உயிரிப் பல்வகைமை ஆண்டு

## பின்னணி

ஐக்கிய நாடுகளின் பொதுச் சபை 2010 ஆம் ஆண்டை பன்னாட்டு உயிரிப்பல்வகைமை ஆண்டாக அறிவித்தது (தீர்மானம் 61/203). 2002 ஆம் ஆண்டில் யோகானசுபர்க்கில் நடைபெற்ற நிலையான வளர்ச்சிக்கான உலக உச்சி மாநாட்டில் உயிரியல் பன்முகத்தன்மை பற்றிய மாநாட்டுக் குழுக்கள், மாநிலத் தலைவர்கள் மற்றும் அரசாங்கத்தால் ஏற்றுக்கொள்ளப்பட்ட 2010 ஆம் ஆண்டிற்கான பல்லுயிர் இலக்கு தநாளுடன் இந்த ஆண்டு ஒத்துப்போனது.  
கனடாவின் மாண்ட்ரியலில் உள்ள உயிரியல் பன்முகத்தன்மைக்கான மாநாட்டின் செயலகம் பன்னாட்டு உயிரிப்பல்வகைமை ஆண்டிற்கான நிகழ்வுகளையும் செயற்பாடுகளையும் ஒருங்கிணைத்தது.  
உயிரியல் பன்முகத்தன்மை பற்றிய மாநாடு என்பது பல்லுயிர்களின் பாதுகாப்பும் நிலையான பயன்பாடும் மற்றும் பல்லுயிர்களின் நன்மைகளை சமமாகப் பகிர்ந்து கொள்வதற்கான ஒரு பன்னாட்டு ஒப்பந்தமாகும் என 1992 ஆம் ஆண்டில் ரியோ டி ஜெனிரோவில் நடந்த புவி உச்சி மாநாட்டில் நிறுவப்பட்டது. இம்மாநாடு 193 குழுக்களுடன் கிட்டத்தட்ட உலகளாவிய பங்கேற்பைக் கொண்டிருந்தது.
# பன்னாட்டு உயிரிப் பல்வகைமை ஆண்டு

## ஐ.நா.சபையின் பார்வையில் நோக்கங்கள்

பன்னாட்டு உயிரிப் பல்வகைமை ஆண்டின் நோக்கங்கள்:
- பல்லுயிர் பாதுகாப்பின் முக்கியத்துவம் மற்றும் பல்லுயிர் பெருக்கத்திற்கான அடிப்படை அச்சுறுத்தல்கள் பற்றிய பொது விழிப்புணர்வை மேம்படுத்துதல்,
- சமூகங்கள் மற்றும் அரசாங்கங்களால் உணரப்பட்ட பல்லுயிரியலைக் காப்பாற்றுவதற்கான சாதனைகள் பற்றிய விழிப்புணர்வைக் எடுத்துரைத்தல்,
- பல்லுயிர் பெருக்கத்திற்கு ஏற்படும் அச்சுறுத்தல்களை குறைக்க புதுமையான தீர்வுகளை முன்னெடுத்தல்,
- பல்லுயிர் இழப்பைத் தடுக்க தனிநபர்கள், நிறுவனங்கள் மற்றும் அரசாங்கங்களை உடனடியாகச் செயல்பட ஊக்குவித்தல்,
- 2010 ஆம் ஆண்டுக்குப் பிந்தைய காலகட்டத்தில் என்னென்ன செய்ய வேண்டும் என்பதற்கான உரையாடலை உறுப்பினர்களிடையே தொடங்குதல்.
# பன்னாட்டு உயிரிப் பல்வகைமை ஆண்டு

## இவற்றையும் காண்க

- அனைத்துலகக் காடுகள் ஆண்டு
- ஐக்கிய நாடுகள் கடைப்பிடிப்புக்கள் - அனைத்துலக ஆண்டு
# கீர்த்தி சக்கரம்

**கீர்த்தி சக்கரம் ** (Kirti Chakra) போர்க்களத்தில் அல்லாது ஆற்றப்படும் அதிவீரச் செயல்களுக்காகவும் தன்னலமற்ற தியாகத்திற்காகவும் இந்தியப் படைத்துறையால் வழங்கப்படும் விருதுகளில் அசோகச் சக்கரத்திற்கு அடுத்த நிலையிலும் சௌர்யா சக்கரத்திற்கு மேல் நிலையிலும் உள்ள உயரிய விருதாகும். இது படைத்துறையினருக்கு மட்டுமல்லாது குடிமக்களுக்கும் வழங்கப்படக்கூடியது. மறைவிற்குப் பின்னரும் வழங்கப்படலாம். இது *அமைதிக் காலத்தில்* வழங்கப்படும் மகா வீர சக்கரம் எனலாம். 1967ஆம் ஆண்டுக்கு முன்னர் *அசோகச் சக்கரம், வகுப்பு II* என குறிப்பிடப்பட்டது. விருதுகளில் வகுப்புகளை புகுத்திட விரும்பாத இந்திய அரசு கீர்த்தி சக்கரம் எனத் தனிப்பெயரிட்டது.  
இரண்டாம் முறையும் அதற்குப் பின்னரும் பெறப்படும் கீர்த்திச் சக்கரா விருதுகளுக்கு விருது நாடாவில் சேர்த்துக் கொள்ள ஆடைப்பட்டயம் வழங்கப்படுகிறது. இதுவரை அவ்வாறு இரண்டாம் முறை எவருக்கும் வழங்கப்படவில்லை. இந்த விருது பெற்றவர் பிற வீரச்செயல்களுக்காக அசோகச் சக்கரம் அல்லது சௌர்யா சக்கரம் விருது பெற வாய்ப்புள்ளது.
# கீர்த்தி சக்கரம்

## வெளியிணைப்புகள்

- கீர்த்தி சக்கரம் இந்தியப் படைத்துறை இணையதளத்தில்
- கீர்த்திச் சக்கர பதக்கம்
- கீர்த்தி சக்கரம் குறித்த பாரத் ரக்சக் கட்டுரை
# படிமம்:Iyblogo.svg

## Summary

The International Year of Biodiversity logo is free content provided by the Convention on Biological Diversity (created by Futerra Sustainability Communications in 2009). It may be freely downloaded from www.cbd.int/2010  
The logo embedded here is a low-resolution version. For high resolution, please visit the official site of the International Year of Biodiversity.  
The logo can be used by anyone for information/educational purposes providing they sign a "Waiver of liability" form and send it to the Secretariat of the Convention on Biological Diversity iyb2010@cbd.int
Certain conditions apply if the logo is meant for commercial purposes, please contact the Secretariat.  
The logo consists of three core components:
The year "2010" that frames the campaign and the logo elements.
The iconographic elements symbolising biodiversity. These include fish, waves, a flamingo, an adult and child, and a tree.
The title of the campaign, "2010 International Year of Biodiversity".
# கீர்த்தி சக்கரா

***கீர்த்தி சக்கரா*** (***Keerthi chakra***) 2006ஆம் ஆண்டு போர்க்களப் பின்னணியில் மேஜர் ரவியின் முதல் இயக்கத்தில் வெளியான மலையாளத் திரைப்படமாகும். இதில் மோகன்லாலும் ஜீவாவும் முன்னணி வேடத்தில் நடித்துள்ளனர். இந்திய மாநிலம் சம்மு காசுமீரில் உண்மையான போராளிகளின் நிகழ்ச்சிகளை அடிப்படையாகக் கொண்டு படைக்கப்பட்டது. இந்தியப் படைத்துறை அமைதிகாலத்தில் வழங்கும் உயரிய கீர்த்தி சக்கரம் விருதினைக் கொண்டு திரைப்படம் பெயரிடப்பட்டது. இது மேஜர் மகாதேவன் என்ற கதாபாத்திரத்தின் முதல் திரைப்படமாகும். இதனை அடுத்து இதே கதாபாத்திரத்தில் மோகன்லால் நடித்த **குருச்சேத்திரம்** வெளியானது.  
இந்தப் படம் மலையாளத்தில் வெற்றியடைந்ததைத் தொடர்ந்து தமிழில் ஒலிபெயர்ப்புச் (டப்) செய்யப்பட்டு **அரண்** என்று பெயரில் வெளியானது.
# சௌர்யா சக்கரம்

**சௌர்யா சக்கரம் ** (Shaurya Chakra) போர்க்களத்தில் அல்லாது ஆற்றப்படும் அதிவீரச் செயல்களுக்காகவும் தன்னலமற்ற தியாகத்திற்காகவும் இந்தியப் படைத்துறையால் வழங்கப்படும் விருதுகளில் மூன்றாவது நிலையில் கீர்த்தி சக்கரத்திற்கு அடுத்த நிலையில் உள்ள உயரிய விருதாகும். **சேனா பதக்கங்களுக்கு** மேல்நிலை விருதாகும். இது படைத்துறையினருக்கு மட்டுமல்லாது குடிமக்களுக்கும் வழங்கப்படக்கூடியது. மறைவிற்குப் பின்னரும் வழங்கப்படலாம். இது *அமைதிக் காலத்தில்* வழங்கப்படும் வீர சக்கரம் எனலாம். 1967ஆம் ஆண்டுக்கு முன்னர் *அசோகச் சக்கரம், வகுப்பு III* என குறிப்பிடப்பட்டது. விருதுகளில் வகுப்புகளை புகுத்திட விரும்பாத இந்திய அரசு சௌர்ய சக்கரம் எனத் தனிப்பெயரிட்டது.  
இரண்டாம் முறையும் அதற்குப் பின்னரும் பெறப்படும் கீர்த்திச் சக்கரா விருதுகளுக்கு விருது நாடாவில் சேர்த்துக் கொள்ள ஆடைப்பட்டயம் வழங்கப்படுகிறது. இதுவரை அவ்வாறு இரண்டாம் முறை எவருக்கும் வழங்கப்படவில்லை. இந்த விருது பெற்றவர் பிற வீரச்செயல்களுக்காக அசோகச் சக்கரம் அல்லது சௌர்யா சக்கரம் விருது பெற வாய்ப்புள்ளது.  
சூலை, 1999 முதல் காவல்துறை, தீயணைப்புதுறையினரைத் தவிர பிற அனைத்து வாழ்க்கைத்துறை குடிமக்களுக்கும், ஆண்பெண் பாகுபாடின்றி வழங்கிட வகை செய்யப்பட்டுள்ளது.
# அனைத்துலகக் கூட்டுறவு ஆண்டு

ஐக்கிய நாடுகள் பொதுச் சபை 2012 ஆம் ஆண்டைக் **கூட்டுறவுக்கான அனைத்துலக ஆண்டு** என அறிவித்துள்ளது. சமூக பொருளாதார வளர்ச்சியில் கூட்டுறவின் பங்கைச் எடுத்துக் காட்டியும், குறிப்பாக வறுமையைக் குறைப்பு, வேலை வாய்ப்பு உருவாக்கம், சமூக ஒருமைப்பாடு ஆகியவற்றில் கூட்டுறவின் தாக்கத்தை ஏற்றுக்கொண்டும் இவ்வறிவிப்பு விடுக்கப்பட்டுள்ளது.
# அனைத்துலகக் கூட்டுறவு ஆண்டு

## பின்னணி

கூட்டுறவு என்பது ஆட்கள், கூட்டாக உரிமை கொள்வதும் சனநாயக முறைப்படி கட்டுப்படுத்தப்படுவதுமான ஒரு தொழில்முயற்சியின் மூலம் தமது பொதுவான பொருளாதார, சமூக, பண்பாட்டுத் தேவைகளையும் எதிர்பார்ப்புக்களையும் நிறைவேற்றிக் கொள்வதற்கான ஒரு தன்னாட்சி அமைப்பு ஆகும். இதன்படி கூட்டுறவு அமைப்புக்களின் உறுப்பினராக இருப்பவர்கள் ஒவ்வொருவரும் அதன் கூட்டு உரிமையாளர்களுள் ஒருவராக இருப்பதுடன் அதைக் கட்டுப்படுத்தி அதிலிருந்து பயன்பெறுபவர்களாகவும் இருக்கிறார்கள். பல்வேறு கூட்டுறவு அமைப்புகள் தம்மிடையே ஒத்துழைப்பை உருவாக்கிக் கொள்வதன்மூலம் அவை தம்மைப் பொருளாதார அடிப்படையில் வலுப்படுத்திக் கொள்கின்றன. இவை நடைமுறைக்கு ஒத்த கொள்கைகளின் அடிப்படையில் இயங்குகின்றன. உலகில் 90க்கும் மேற்பட்ட நாடுகளைச் சேர்ந்த ஒரு பில்லியன் வரையான மக்கள் பன்னாட்டுக் கூட்டுறவுக் கூட்டமைப்பு ஊடாகக் கூட்டுறவு இயக்கத்தில் இணைந்துள்ளனர். பல நாடுகளில் அவற்றின் மக்கள்தொகையின் குறிப்பிடத்தக்க வீதத்தினர் கூட்டுறவு அமைப்புகளில் உறுப்பினராக உள்ளனர். சில நாடுகளில் இது 50 வீதம் வரை உள்ளது. மொத்த உள்நாட்டு உற்பத்தியிலும் பல நாடுகளில் கூட்டுறவுத்துறை குறிப்பிடத்தக்க பங்களிப்பைச் செய்கிறது. நோர்வே, நியூசிலாந்து, ஐக்கிய அமெரிக்கா போன்ற நாடுகளில் பால் உற்பத்தியின் 80 - 90 வீதம் கூட்டுறவுத்துறை ஊடாகவே நடைபெறுகிறது. அத்துடன், கூட்டுறவுத்துறை உலகம் முழுவதிலும் 100 மில்லியனுக்கு மேற்பட்ட வேலை வாய்ப்புக்களைக் கொண்டிருப்பதாக மதிப்பிடப்படுகிறது.  
மக்களின் சமூக பொருளாதார வளர்ச்சியில் கூட்டுறவுத்துறை ஆற்றும் முக்கியமான பங்கை ஐக்கிய நாடுகள் அவை பெரிதும் மதிக்கிறது. 1995 ஆம் ஆண்டில் கோப்பன்கேகனில் நடைபெற்ற சமூக வளர்ச்சிக்கான உலக மாநாட்டில் நிறைவேற்றப்பட்ட தீர்மானங்கள் வளர்ச்சிக்கான மக்களை மையப்படுத்திய அணுகுமுறையில் கூட்டுறவின் முக்கியத்துவம் ஏற்றுக்கொள்ளப்பட்டுள்ளது. வறுமை ஒழிப்பு, வேலைவாய்ப்பு உருவாக்கம், சமூக ஒருமைப்பாடு ஆகியவை உட்பட்ட சமூக வளர்ச்சி இலக்குகளை அடைவதற்காகக் கூட்டுறவுத் துறையைப் பயன்படுத்துவதற்கும் அதன் ஆற்றலை முழுமையாக வளர்ப்பதற்கும் மாநாட்டில் ஒத்துக்கொண்டது.
# அனைத்துலக நீர்க் கூட்டுறவு ஆண்டு

ஐக்கிய நாடுகளின் பொதுச்சபை 2013 ஆம் ஆண்டை **நீர்க் கூட்டுறவுக்கான அனைத்துலக ஆண்டு** என அறிவித்துள்ளது. நீர் சூழியல் ஒருமைப்பாடு, வறுமை, பசி ஆகியவற்றின் ஒழிப்பு என்பவற்றை உள்ளடக்கிய பேண்தகு வளர்ச்சிக்கு இன்றியமையாதது என்றும், மனித நலத்துக்கும், நல்வாழ்வுக்கும் அடிப்படையானது என்றும், ஆயிரவாண்டு வளர்ச்சி இலக்குகளை அடைவதற்கு அவசியமானது என்றும் இதற்கான தீர்மானத்தில் சுட்டிக்காட்டப்பட்டுள்ளது.
# அனைத்துலக நீர்க் கூட்டுறவு ஆண்டு

## பின்னணி

நீர்க் கூட்டுறவு தொடர்பான முன்முயற்சி தாசிக்கிசுத்தான் குடியரசின் சனாதிபதி திரு. எமோமலி ரகுமோனால் எடுக்கப்பட்டது. 2009 ஆம் ஆண்டில் இசுத்தான்புல்லில் இடம்பெற்ற ஐந்தாவது உலக நீர் மன்றத்தில் இதனை அறிவித்தார். இதன் முதல் வரைவு, பொதுச் சபையின் நீர் தொடர்பான முன்னைய தீர்மானங்களின் அடிப்படையிலும், "வாழ்க்கைக்கு நீர்" என்னும் பத்தாண்டுச் செயல்திட்டம் (2005 - 2015) நிறைவேற்றப்படுவது தொடர்பிலான இடைக்கால ஆய்வுக்காக இடம்பெற்ற உயர்மட்ட அனைத்துலக மாநாட்டில் எடுக்கப்பட்ட தீர்மானத்தின் அடிப்படையிலும் விரிவாக்கப்பட்டது. ஐக்கிய நாடுகள் பொதுச் சபையில் தாசிக்கிசுத்தானுடன், ஆப்கானிசுத்தான், ஆர்மீனியா, ஆசுத்திரேலியா, பகரேன், பொலீவியா, சிலி, கொசுத்தாரிக்கா, கபொன், ஒன்டூராசு, ஈராக், கசாக்கிசுத்தான், மடகாசுக்கர், மங்கோலியா, நேபாளம், பாகிசுத்தான், ரசியா, தாய்லாந்து, உக்ரேன் ஆகிய நாடுகள் கூட்டாக முன்மொழிந்திருந்தன.
# பன்னாட்டுக் கைம்பெண்கள் நாள்

உலகம் முழுவதும் கணவன்மார்களை இழந்து ஆதரவின்றி தவிக்கும் பெண்களின் நிலை குறித்து விழிப்புணர்வை ஏற்படுத்தும் நோக்கில் சூன் 23 ம் தேதியினை **பன்னாட்டு விதவைகள் நாள்** (*பன்னாட்டுக் கைம்பெண்கள் நாள்*) என ஐ.நா. சபை அறிவித்துள்ளது. இந்த நாளில் உலகம் முழுவதும் உள்ள கோடிக்கணக்கான கைம்பெண்கள் சந்தித்துவரும் பிரச்சனைகள், மற்றும் இன்னல்கள் குறித்து ஐ.நா. கண்காணித்துத் தீர்வுக்கு வழி வகுக்கும்.
பன்னாட்டுக் கைம்பெண்கள் நாளை அறிவிப்பதன் அவசியத்தை வலியுறுத்தி உலகத் தலைவர்களும் ஐ.நா.சபையில் பேசி வந்தனர். காபூன் நாட்டின் மறைந்த முன்னாள் அதிபர் ஒமர் பூன்கோ ஒடிம்பாவின் மனைவி சில்வையோ பூன்கோ ஒடிம்பாவின் கோரிக்கைப்படி ஐ.நா.வின் பொதுச்சபைக்கூட்டத்தில் மொத்தம் 195 பிரதிநிதிகளின் சார்பில் அமைக்கப்பட்ட 3வது குழுவின் அறிக்கையடிப்படையில் தீர்மானம் நிறைவேற்றப்பட்டது. இதுகுறித்து ஐ.நா. பொதுச் சபையில் 23 டிசம்பர், 2010 அன்று ஒருமனதாகத் தீர்மானமும் நிறைவேறியது.
# கட்டி (உயிரியல்)

**கட்டி** (*tumor*) என்பது இழையங்களில் ஏற்படக்கூடிய அசாதாரணமான, அளவுக்கதிகமான வளர்ச்சியால் ஏற்படும் புத்திழையம் (neoplasm) அல்லது திண்ம இழையமாகும். இந்த வளர்ச்சியானது அருகில் சூழவுள்ள இழையங்களிலிருந்து வேறுபட்டிருப்பதுடன், அதற்குரிய தூண்டல் நீக்கப்பட்டாலும்கூட, தொடர்ந்த அசாதாரண வளர்ச்சியையே காட்டும். இந்த அசாதாரண வளர்ச்சியானது, (எப்பொழும் இல்லையெனினும்) பொதுவாக திணிவு கூடி வீக்கமடைந்து காணப்படும் நிலையில் இது கட்டி எனப்படும்.  
கட்டிகளை நான்கு வகைப்படுத்தலாம். கேடுதரும் கட்டிகள் (Malignant tumour) புற்றுநோய்க் கட்டிகளாக இருக்கும். கட்டிகள் எல்லாமே புற்றுநோய்க் கட்டிகள் அல்ல. கேடில்லாத கட்டிகளும் (Benign tumour) உடலில் தோன்றும். அத்துடன் கேடுதருவதற்கு முதல் நிலையிலுள்ள, அதாவது புற்று நோயாக மாறக்கூடிய கட்டிகளும் (:en:Carcinoma in situ) உண்டு. இவை தவிர, சரியாக அறிய முடியாத, குறிப்பிடும்படியாக இல்லாத கட்டிகளும் உண்டு. இவற்றில் புற்று நோய்க் கட்டிகள் பற்றிய படிப்பே மிகவும் முக்கியத்துவம் பெறுகின்றது. இது பற்றிய கற்கை நெறி புற்றுநோயியல் எனப்படும்.  
பொதுவாக அசாதரணமாக ஏற்படும் இவ்வகையான இழைய மிகைப்பெருக்கத்திற்குக் காரணம் மரபணு திடீர்மாற்றம் ஆகும். குருதிப் புற்றுநோய் போன்ற சில புத்திழையங்கள் தவிர, ஏனைய புத்திழைய வளர்ச்சிகள் எல்லாவற்றிலும் கட்டிகள் தோன்றும். உயிரகச்செதுக்கு மூலமோ, அல்லது அறுவைச் சிகிச்சை மூலம் அகழ்ந்தெடுக்கப்படும் இழைய மாதிரிகளை நோயியலாளர்கள் பார்வையிட்டு அவை கேடுதரும் புற்றுநோய்க் கட்டிகளா அல்லது கேடில்லாத கட்டிகளா எனத் தீர்மானிப்பார்கள்.
# விக்கிப்பீடியா:ஆலமரத்தடி/தொகுப்பு53

## தர வரிசை
# விக்கிப்பீடியா:ஆலமரத்தடி/தொகுப்பு53

## கூகுள் தேடலில் தமிழ் விக்கிப்பீடியா முடிவுகள்

கூகுளில் ஆங்கிலத்தில் தேடும் போது ஆங்கில விக்கிப்பீடியா முடிவுகள் வருவதைப் பார்த்திருப்பீர்கள். அக்கட்டுரைகள் தமிழ் விக்கிப்பீடியாவிலும் இருந்தால், அவற்றுக்கான தொடுப்பையும் காட்ட, கூகுள் குரோம், பயர் பாக்சில் நீட்சிகள் உருவாக்கப்பட்டுள்ளன. --இரவி 19:06, 30 ஏப்ரல் 2011 (UTC)  
:மிகவும் பயனுள்ள நீட்சிகள், இரவி. அதிலும் விக்கிக்கென புதியதொரு கருவி ஒன்று தமிழில் (என் விக்கிப்பீடியா) பெயரிடப்பட்டு, முதல் தெரிவாகத் தமிழில் வழங்கியதைப் பார்க்கையில் மிக மகிழ்ச்சியாக இருந்தது. இதை முதற்கண் உருவாக்கிய யுவி பாண்டாவுக்கும் (யுவராசு பாண்டியன்) ஃபயர்ஃபாக்சுக்குச் செய்த அருண்மொழிக்கும் மிக்க நன்றி. யுவியை விக்கிப்பக்கம் கவர்ந்த சிறீகாந்துக்கும் நன்றி. இதனைப் பரவலாகப் பயன்படுத்தத் தொடங்கினால் பொதுவாக ஆங்கிலத்தில் தேடுபவர்களும் நம் கட்டுரைகளைக் கண்டறிந்து வர ஏதுவாகும்.  
:மாகிர், சிறீகாந்து, சோடாபாட்டில் இவர்களோடு நற்கீரன், நான் (இன்னும் பலர் இருக்கலாம்) என கணினி நுட்பத்தில் பயிற்சி பெற்ற தமிழ் விக்கியர்கள் உள்ள இந்நேரத்தில் பெரும் ஆற்றலும், ஊக்கமும் கொண்ட இளையோர் பலரைத் தமிழ் விக்கிக்கான நுட்பங்களை வளர்ப்பதற்கு உந்தலாம். யுவி போன்றோர் திறநிலை மென்பொருட்களைப் பயன்படுத்துவதிலும் வளர்ப்பதிலும் வல்லவர்கள். அவர்களுக்கு நம் தேவைகளைச் சொல்லி பல கருவிகளை உருவாக்க முடியும். (காட்டாக, வலைப்பதிவுகளில் உரைகளுக்கேற்றாற்போல பொருத்தமான தமிழ் விக்கிப்பீடியா, விக்சனரி பக்கங்களுக்குத் தானாக இணைப்புக் கொடுக்கும் கருவி போன்றவற்றை உருவாக்கலாம்.) அவர்களுக்கு வசதியாக, மடற்குழு ஒன்றில் இணைத்து உரையாடலாமா?  
:விக்கிமீடியாவின் ஆய்வு ஒன்றுக்காக சில நாட்கள் முன்பு ஒரு நேர்காணலில் கலந்து கொண்டேன். அப்போது அவர்கள் கேள்விகளைக் கேட்கையில் நம் தளத்தைப் பற்றியும் வளர்ச்சியைப் பற்றியும் மேலும் எண்ணத்தூண்டியது. நேர்காணலின் போது தற்செயலாக என் வீட்டுக்கு வந்த என் நண்பர், நம் முன்னாள் பயனர், அரிகிசோரும் பல செய்திகளைச் சொன்னார். அந்நாளில் (2004-ல்) ஒரு பத்து பேர் கூடத் தொடர்ந்து பங்களிக்காத சூழலில் எப்படி ஆர்வமூட்டும் தலைப்புகளில் சிவப்பு இணைப்புகளைச் சேர்த்தும், குறுங்கட்டுரைகளை எழுதியும் அவரையும் மற்றவர்களையும் தூண்டினோம் என்று நினைவுகூர்ந்தார். பழைய பயனர்கள் தொடங்கிய நல்ல கட்டுரைகளைக் மேம்படுத்தும் சிறப்புத் திட்டத்தைத் தொடங்கினால் அவர்கள் மீண்டும் வர வாய்ப்பாகுமோ எனத் தோன்றியது. காட்டாக, சார்லி சாப்ளின் கட்டுரையைச் 
சிறப்புக் கட்டுரையாக்க
 மேம்படுத்த வாருங்கள் என்றால் ஒருவேளை சந்தோசு குரு மீண்டும் வரலாம்.  
:இன்று மேலே சொன்ன ஆய்வுக்காக நமது வாசகரான என் தம்பியை நேரில் சந்தித்துச்சில கருத்துக்களைக் கேட்டனர். அப்போது, பல பயனுள்ள வாய்ப்புகள் தெரிய வந்தன. வலைப்பதிவருக்கான கருவிகூட அப்போது அவர் சொன்னதையடுத்தே தெரிய வந்தது. இந்த ஆய்வின் முடிவில் பல உருப்படியான தகவல்கள் கிடைக்குமென நம்புகிறேன். -- சுந்தர் <sup>\பேச்சு</sup> 08:04, 7 மே 2011 (UTC)
# விக்கிப்பீடியா:ஆலமரத்தடி/தொகுப்பு53

## தமிழ்நாடு அரசு உதவி கிடைக்குமா?

- தமிழ் விக்கிப்பீடியாவில் கட்டுரை அதிகரிக்க பல முயற்சிகளை முன்னெடுத்து வரும் நிலையில் தமிழ்நாடு அரசின் திட்டங்கள், தமிழ்நாடு அரசு அமைப்புகள் போன்றவற்றைக் கொண்ட கட்டுரைகளை அதிகரிக்க தமிழ்நாடு அரசை அணுகலாம். தமிழ்நாடு அரசு திட்டங்கள், செயல்பாடுகள் குறித்த செய்திகளை சிற்றறிக்கைகளாகவும், தகவல் கையேடுகளாகவும் அச்சிட்டு பொது மக்களுக்கு விநியோகித்து வருகின்றன. இந்தத் தகவல்கள் தமிழில் அச்சிடப்பட்டுக் கொடுக்கப்பட்டாலும் அலுவலகத்தில் தமிழில் தட்டச்சு செய்யப்பட்ட குறுந்தகடுகள் அல்லது கணினிச் சேமிப்புக் கோப்புகள் இருக்கும். இந்தக் கோப்புகளைப் பெற்று நாம் தேவையானவற்றை மட்டும் கட்டுரைகளாக்கி உள்ளீடு செய்ய முடியும். இந்தக் கோப்புகளைப் பெற்றுக் கொள்வதற்கான அனுமதிகளைப் பெற தமிழ் விக்கிப்பீடியாவின் முக்கியப் பயனர்கள் தமிழ்நாடு அரசுடன் தொடர்பு கொள்ளலாம். தமிழ்நாடு அரசு அனுமதி அளித்து விட்டால் மாவட்ட அலுவலகங்களில் இத்தகவல்களைப் பெற்றுக் கொள்ள, மாவட்டவாரியாக தமிழ் விக்கிப்பீடியா பயனர்களைத் தேர்வு செய்து, அரசு அலுவலகங்களில் பெற்ற கோப்புகளைக் கொண்டு கட்டுரைகளை அந்தப் பயனரே எளிதில் உள்ளீடு செய்யலாம். தமிழ்நாடு அரசுடன் தொடர்புடையவர்கள் யாராவது முயற்சித்துப் பார்க்கலாமே...?--தேனி.எம்.சுப்பிரமணி.<sup>/உரையாடுக</sup>. 02:30, 1 மே 2011 (UTC)  
:மே 13க்குப் பிறகு, பல்வேறு வகையிலும் தமிழ் விக்கிமீடியாவுக்கு அரசிடம் இருந்து பெறக்கூடிய ஆதரவு குறித்த முயற்சிகளை முடுக்கத் திட்டமிடலாம் --இரவி 15:56, 1 மே 2011 (UTC)
# விக்கிப்பீடியா:ஆலமரத்தடி/தொகுப்பு53

## பட்டப்படிப்புகள் கட்டுரை

தமிழ்நாட்டில் மேல்நிலைத் தேர்வு முடிவுகள் வெளியாக இருக்கின்றன. இந்த மாணவர்களுக்கு உதவும் விதமாக மேல்நிலை வகுப்புக்குப் பிறகு படிக்கக் கூடிய பட்டப்படிப்புகள், அதற்கான கல்வித் தகுதிகள், பட்டப்படிப்பு வழங்கும் பல்கலைக்கழகம்/கல்லூரிகள், வெளிநாட்டுப் படிப்புகள் போன்ற விவரங்களை அளிக்கும் சிறப்பான பொதுக் கட்டுரை ஒன்றை உருவாக்கலாமே?--தேனி.எம்.சுப்பிரமணி.<sup>/உரையாடுக</sup>. 09:24, 1 மே 2011 (UTC)
:அத்தகையக் கட்டுரை கலைக்களஞ்சியக் கட்டுரையாகாது. தமிழ்நாட்டில் உயர்கல்வி என்று வேண்டுமானால் எழுதலாம் - தகுதிகள், விவரங்கள், எப்படி, எவ்வாறு போன்றவை “how to" ஆலோசனைக் கட்டுரையாகிவிடும்.(:en:WP:NOT--சோடாபாட்டில்<sup>உரையாடுக</sup> 09:29, 1 மே 2011 (UTC)
:இது போன்ற கையேட்டை விக்கி நூல்களில் எழுதலாம்--இரவி 15:56, 1 மே 2011 (UTC)
# விக்கிப்பீடியா:ஆலமரத்தடி/தொகுப்பு53

## Multilingual Challenge

**Please help: replace this red text with a translation of the English message below. Thank you!**  
| **Announcing the Derby Multilingual Challenge**  
This is the first multilingual Wikipedia collaboration. All Wikipedians can take part, in any Wikipedia language. The challenge runs from 1 May until 3 September 2011.  
**Sign up now!**  
<small>" Wikipedia is particularly pleased to see that Derby Museums are encouraging the creation of articles in languages other than English." (Jimmy Wales, 14 January 2011)</small> | } |
| --- | --- |
Andrew Dalby 14:05, 2 மே 2011 (UTC)
# விக்கிப்பீடியா:ஆலமரத்தடி/தொகுப்பு53

## இலங்கை கிழக்குப்பல்கலைக் கழகத்தில் மற்றொரு தமிழ் விக்கி அறிமுகப் பட்டறை

இலங்கை கிழக்குப்பல்கலைக் கழக ஊழியர் மேம்பாட்டு மையம் கடந்த விக்கி அறிமுகப் பட்டறையில் கலந்து கொள்ளத் தவறியவர்களின் வேண்டுகோளுக்காக மீண்டும் அறிமுகப்பட்டறை ஒன்றை நடத்தும்படி கடந்த வாரம் கேட்டிருந்தது . நான் சம்மதம் தெரிவித்திருந்தேன். கணினி ஆய்வுகூட ஒழுங்குகள் வாய்ப்பாயிருப்பதால் எதிவரும் 06.05.2011 இப்பட்டறையை நடத்தித் தரும்படி இன்று கேட்டுள்ளார்கள். நான் சம்மதித்து விட்டேன். இதற்கான திட்டப்பக்கம் ஒன்றை ஆக்கித்தரவும். மேலும் பயனர்கள் யாரும் பங்களிக்க முடியுமாயின் நல்லது.--சஞ்சீவி சிவகுமார் / <sup>உரையாடுக</sup> 16:34, 2 மே 2011 (UTC)  
ஏப்ரல் 6, 2011 திகதியா? --Natkeeran 17:07, 2 மே 2011 (UTC)  
இல்லை. மே 6,2011 நடாத்தப் படவுள்ளது.--சஞ்சீவி சிவகுமார் / <sup>உரையாடுக</sup> 17:27, 2 மே 2011 (UTC)  
விக்கிப்பீடியா:மே 6, 2011 கிழக்குப் பல்கலைக்கழகம் தமிழ் விக்கிப்பீடியா பட்டறை  
உமாபதி, கருணாநிதி, சிவக்குமார், புன்னியாமீன், மயூரன் ஆகியோருக்கும் கலந்து கொள்ள முடியுமா என்று அறிய வேண்டும். --Natkeeran 18:27, 2 மே 2011 (UTC)
:நானும் இலங்கை வரும் எண்ணம் உள்ளது. ஆனால் மே மாதத்தில் அல்ல. அப்படி வந்திருந்தால் விக்கிப் பட்டறையிலும் கலந்து கொண்டு, பழைய இடங்களையும் பார்த்து வந்திருக்க முடியும். பட்டறை இனிதே நடைபெற வாழ்த்துக்கள்.--கலை 23:32, 2 மே 2011 (UTC)  
நன்றி நக்கீரன் மற்றும் கலை. பங்குகொள்வது பற்றி உமாபதி, கலாநிதி, புன்னியாமீன், மயூரன் ஆகியோரின் விருப்பறிய விளைகிறேன். மேலும் இப்பட்டறை பற்றி பக்கமுகப்பில் தோன்றக்கூடியதாக அறிவித்தல் ஒன்றை இட்டால் பயனுள்ளதாயிருக்கும?--சஞ்சீவி சிவகுமார் / <sup>உரையாடுக</sup> 03:59, 3 மே 2011 (UTC)  
- கடந்த வாரம் சிவகுமார் என்னுடன் கதைத்த நேரத்தில் கிழக்குப் பல்கலைக்கழக தமிழ் விக்கிப்பீடியா பட்டறையில் கலந்து கொள்ள ஆசையுடனும், ஆர்வத்துடனும் இருந்தேன். ஆனால் மே 2ம், திகதி தான் நாள் உறுதிப்படுத்தப்பட்டது. அதே நேரம் மே 6ம், திகதி மாலை எனக்கு மிகக்கிட்டிய உறவினர் ஒருவரின் திருமணம் நடைபெறவுள்ளது. இதில் கட்டாயம் கலந்து கொள்ள வேண்டியநிலை எனக்கு. அதில் கலந்து கொள்ளாவிடின் குடும்பப்பிரச்சினையாக மாறிவிடுமல்லவா?. எனவே மே 6ம் திகதி கிழக்குப் பல்கலைக்கழக தமிழ் விக்கிப்பீடியா பட்டறையில் என்னால் கலந்து கொள்ள முடியாதென்பதை மனவேதனையுடன் அறியத்தருகின்றேன். பட்டறை வெற்றிகரமாக நடைபெற மனதாரப் பிரார்த்தித்துக் கொள்கின்றேன். வாழ்த்துக்கள் சிவகுமார். --P.M.Puniyameen 11:34, 3 மே 2011 (UTC)
# உலக நீரிழிவு நாள்

**உலக நீரிழிவு நாள்** (*World Diabetes Day*) உலகை அச்சுறுத்தும் நோய்களுள் ஒன்றான நீரிழிவு நோய் (சர்க்கரை நோய்) குறித்த விழிப்புணர்வை அனைவரும் பெறவேண்டும் என்ற நோக்குடன், ஒவ்வொரு ஆண்டும் நவம்பர் மாதம் 14-ம் தேதி ஐக்கிய நாடுகள் சபையால் அறிவிக்கப்பட்டுள்ளது. 2006 ஆம் ஆண்டு நிறைவேற்றப்பட்ட தீர்மானம் மூலம் இத்தினம் ஐக்கிய நாடுகள் அவையினால் அறிவிக்கப்பட்டுள்ளது.  
நீரிழிவு நோய்க்குப் பயன்படுத்தும் இன்சுலின் மருந்தினை சார்ள் பெஸ்ட் என்பவருடன் இணைந்து 1921 இல் பிறட்ரிக் பான்ரிங் என்பவர் கண்டுபிடித்தார். இவரது பிறந்த தின நினைவாகவே இன்றைய நாள் நினைவுகூரப்பட்டு வருகிறது. சர்வதேச ரீதியில் ஏறத்தாழ 150 நாடுகளில் உள்ள மக்கள் ஒன்றிணைந்து இந்நோய் சம்பந்தமான விழிப்புணர்வை ஏற்படுத்தி வருகின்றனர். சர்வதேச நீரிழிவு நோய் சம்மேளனத்தினாலும் உலக சுகாதார நிறுவனத்தினாலும் 1991 முதல் முறையாக நீரிழிவு தினம் அறிமுகப்படுத்தப்பட்டது.
# பசி

ஒருவருக்கு உணவு தேவைப்படுகையில் **பசி** (*hungry*) என்ற உணர்வு ஏற்படுகிறது. பல நேரம் பசி எடுக்காத நிலை **பசியின்மை** ஆகும். ஐப்போதாலமசு (Hypothalamus) எனும் நாளமில்லாச் சுரப்பி சுரக்கும் இயக்குநீர் (*Hormone*) நுரையீரலில் உள்ள அறிமானிகளைக் குறி வைத்துச் சுரப்பதாலேயே அடிக்கடி விரும்பத்தகாத பசி உணர்வு ஏற்படுகிறது. ஆரோக்கியமான ஒருவர் சில வாரங்களுக்கு உணவு எடுத்துக் கொள்ளாமலேயே உயிர்வாழ முடியும். ஒரு தனித்தப் பசிக் குறுக்கம் ஆனது 30 நொடிகள் வரையும், பசி வேட்கையானது 30 - 45 நிமிடங்கள் வரையும் நீடிக்கலாம். 30 - 150 நிமிடங்களுக்குள் பசி வேட்கை அடங்கும். பசியில்லா நிலை ஆனது இளைய வயதினர்க்கே அதிகம் ஏற்படுகிறது. மேலும் அதிக அளவிலான குடல் நோய்கள் உள்ளவர்களுக்கும் இது ஏற்படும். லெப்டின் அதிக அளவு சுரந்தால் பசியைக் குறைத்து விடும். மேலும் உளைச்சலும் இந்த இயக்குநீரின் சுரப்பை அதிகரிக்கிறது. இதன்மூலம் மனஉளைச்சலின் போதும் ஏன் பசி ஏற்படுகிறது என்று அறியப்படுகிறது.
# பசி

## நடத்தைசார் செயல்

பசி பல விலங்குகளில் சுறுசுறுப்புத் தன்மையையும் இயக்கத்தையும் அதிகரிக்கிறது. எடுத்துக்காட்டாக சிலந்திகளில் மேற்கொள்ளப்பட்ட ஓர் ஆய்வு முடிவின் படி பசியில் இருந்த சிலந்திகள் இரைபிடித்துண்டபின் அதிக எடையைப் பெற்றன என்று அறியப்பட்டது. .
# பசி

## ஒத்த நாட்டங்கள்

பசியின் பொழுது ஒரு குறிப்பிட்ட உணவை மட்டுமே உண்ணுவது **பசி நாட்டம்** (*Food craving*) ஆகும். இதேபோல தாகம் என்பது **நீர்ம நாட்டம்** ஆகும். நாட்ட நிறுத்தம் மருந்துப் பொருள்களுக்கு அடிமையாதலை ஏற்படுத்தும்.
# பசி

## திருக்குறளில்

ஆற்றுவார் ஆற்றல் பசியாற்றல் அப்பசியை  
மாற்றுவர் ஆற்றலின் பின் (225)  
அற்றது அறிந்து கடைப்பிடித்து மாறல்ல  
துய்க்க துவரப் பசித்து. (944)
# காவாலக்குடி

**காவாலக்குடி** கடலூர் மாவட்டம் காட்டுமன்னார்குடி தாலுக்காவில் உள்ள ஊர் சுமார் 2000 மக்கள் தொகை கொண்டது. தனி ஊராட்சியாக உள்ளது. சுமார் 40 விழுக்காடு மக்கள் கல்வி அறிவு பெற்றுள்ளனர். முதன்மை தொழிலாக விவசாயம் செய்யப்படுகிறது. வெள்ளாறு எனும் ஆறு இவ்வூரின் வழியாகச் செல்கிறது. இதனால் நீர் வளம் செழிப்பாக உள்ளது.
# கோ (திரைப்படம்)

**கோ** என்பது கே. வி. ஆனந்த் இயக்கத்தில் 2011 இல் வெளிவந்த ஒரு தமிழ் திரைப்படம் ஆகும். இதில் ஜீவா, அஜ்மல் அமீர், கார்திகா நாயர் மற்றும் பியா பாஜ்பாய் போன்ற நடிகர்கள் நடித்திருந்தனர். இத் திரைப்படத்தின் நாயகனான ஜீவா ஒரு புகைப்பட கலைஞர் மற்றும் ஊடகவியலாளராகத் தோன்றுகின்றார். இந்தக் கதாபாத்திரம் தனது நிஜ வாழ்க்கையை சிறிதளவு ஒத்திருப்பதாக திரைப்பட இயக்குநர் கே.வி. ஆனந்த் தெரிவித்தார்.  
படத்தின் காட்சிகள் சென்னை, சீனா, நோர்வேயில் படமாக்கப்பட்டுள்ளது. நோர்வேயில் படமாக்கப்பட்ட முதல் தமிழ்ப் படமாக இப்படம் உள்ளது. பேர்கன் நகரத்தில் ஒரு பாடல் படமாக்கப்பட்டது. மேலும் மேற்கு நோர்வேயில் துரொல்துங்கா, ஸ்தோல்ஹெய்ம், பிரெய்க்கஸ்தூலன் என்ற இடங்களிலும் படக்காட்சிகள் எடுக்கப்பட்டன.
# பொய்கையார்

**பொய்கையார்** சங்ககாலப் புலவர். இவரது மூன்று பாடல்கள் சங்கநூல் தொகுப்பில் இடம்பெற்றுள்ளன. அவை: நற்றிணை 18, புறநானூறு 48, 49 ஆகியவை.  
இவர் வறுமையில் வாடும் புலவர்களைச் சேரமான் கோக்கோதை மார்பனிடம் ஆற்றுபடுத்துகிறார்.
# பொய்கையார்

## பாடல் சொல்லும் செய்தி

### தொண்டி அரசன்

:கோதை தொண்டித் துறைமுகத்தில் நீராடுவானாம். அவன் மார்பில் அணிந்த கோதை மலர்களிலிருந்தும், அவனைத் தழுவும் கோதையர் அணிந்த கோதை மலர்களிலிருந்தும், கழியில் மலர்ந்த நெய்தல் பூக்களிலிருந்தும் தேன் ஒழுகி அத்துறை மணக்குமாம்.
# பொய்கையார்

## பாடல் சொல்லும் செய்தி

### ஓங்குவாட் கோதை

:குறிஞ்சி, முல்லை, மருதம், நெய்தல் ஆகிய நானிலப்பகுதிகளும் இவனது ஆட்சிக்கு உட்பட்டிருந்தன. குறிஞ்சி நிலத்துப் புனவன் கிளி ஓட்டத் தட்டையை முழக்கினால், கழனியிலும், சேர்ப்பிலும் மேயும் பறவைகள் ஒருங்கே எழுந்து ஓடுமாம். அதனால் கோதையை குறிஞ்சிநிலத்து நாடன் என்று கூறுவதா, முல்லைநிலத்து நாடன் என்று கூறுவதா, மருதநிலத்து ஊரன் என்று கூறுவதா, நெய்தல்நிலத்துச் சேர்ப்பன் என்று கூறுவதா என்று புலவருக்கு விளங்கவில்லையாம்.
# பொய்கையார்

## பாடல் சொல்லும் செய்தி

### பொறையன், மூவன்

:பொறையன் எனப் போற்றப்பட்ட சேரன் ஒருவன் தொண்டி நகரில் இருந்துகொண்டு அரசாண்டு வந்தான். அவன் தன் பகைவன் மூவன் என்பவனின் பல்லைப் பிடுங்கிக் கொண்டுவந்து தொண்டியிலிருந்த தன் கோட்டைக் கதவில் பதித்துக்கொண்டான்.
# பொருந்தில் இளங்கீரனார்

**பொருந்தில் இளங்கீரனார்** சங்ககாலப் புலவர். சங்கநூல் தொகுப்பில் இவரது பாடல்கள் மூன்று உள்ளன. அவை: அகநானூறு 19, 351, புறநானூறு 53 ஆகியவை.  
பொருந்தில் என்பது ஊரின் பெயர். சேரன் மாந்தரஞ்சேரல் இரும்பொறையின் வெற்றிகளை இவர் பாராட்டிப் பாடியுள்ளார். தம் பாடலில் புலவர் கபிலர் இறந்துபோன செய்தியையும் குறிப்பிட்டுள்ளார்.
# பொருந்தில் இளங்கீரனார்

## செய்தி

### மாந்தரஞ்சேரல் இரும்பொறை

#### விளங்கில் போர்

:மாடத்தில் மணலைப் பரப்பி அதில் அமர்ந்துகொண்டு முத்துக்களைத் தெற்றி மகளிர் தெற்றி-விளையாட்டு ஆடி மகிழும் ஊர் விளங்கில். அதன் விழுமத்தை இந்தச் சேரன் போரிட்டு அழித்தான்.
# பொருந்தில் இளங்கீரனார்

## செய்தி

### மாந்தரஞ்சேரல் இரும்பொறை

#### வெறுத்த கேள்வி விளங்குபுகழ் கபிலன்

கபிலன் இன்று இருந்தால் நன்று (வெற்றியைப் பாடுவான்) என்று அந்தச் சேரன் ஏங்கினானாம்.  
கபிலன் பாடல் செறுத்த செய்யுளாம்.  
வெறுப்பன பேசினாலும் கபிலன் கேட்டு உள்வாங்கிக்கொள்ளும் இயல்பினராம்.  
இவர் புகழின் விளக்காம்.  
விளங்கில் வெற்றியை இப்போது நான் பாடுகிறேன் என்கிறார் இந்தப் புலவர் இளங்கீரனார்.
<small>புறநானூறு 53</small>
# பொருந்தில் இளங்கீரனார்

## செய்தி

### நெஞ்சே!

:நெஞ்சே! குடிஞை கடுங்குரல் எழுப்பும் வழியில் நான் பொருள் தேடச் செல்கிறேன். நீ என்னோடு வராமல் அவளை நினைத்துக்கொண்டிருக்கிறாயே! - தலைவன் இவ்வாறு கலங்குகிறான். - <small>அகநானூறு 19</small>
# பொருந்தில் இளங்கீரனார்

## செய்தி

### பல்லி தொழுவாள்

:தலைவன் நினைக்கிறான்.  
:நான் வேற்று நாட்டில் வாழ்கிறேன். கேளிரைப் பிரிந்திருக்கிறேன். போர்வினை முடிந்தது. இல்லம் திரும்பப்போகிறேன். அங்கே அவள் ஒவ்வொரு நாளும் சுவரில் கோடு போட்டு நாளை எண்ணிக்கொண்டிருப்பாள். அவளது கண்ணீர் அவளது பொலங்குழையில் விழுந்து தெறித்துக்கொண்டிருக்கும். முன்கையால் தலையைத் தாங்கிக்கொண்டு பஞ்சணையில் கிடப்பாள். அப்போது பல்லி படும் ஒலி கேட்கும். அதனை அவள் தன் வருத்தத்தைத் தீர்க்கும் மருந்தாக, என் வருகையைச் சொல்லும் புல்லாக எண்ணிப் பல்லியைத் தொழுவாள். <small>அகநானூறு 351</small>
# குருதிப் புரதங்கள்

ஒன்றின் அமைப்பு]]
**குருதிப் புரதங்கள்** அல்லது **பாய்மப் புரதங்கள்** எனப்படுபவை, குருதி நீர்மத்தில் காணப்படும் புரதங்கள் ஆகும். பாய்ம மொத்தப் புரதத்தின் அளவு கிட்டத்தட்ட 7g/dl ஆக இருக்கும். இப்புரதங்கள் பல்வேறு தொழில்களைச் செய்பவையாக இருக்கும்.
- இலிப்பிட்டுக்கள், உயிர்ச்சத்துக்கள், இயக்குநீர்கள், உலோகங்கள் போன்றவற்றை குருதிச் சுற்றோட்டத்தொகுதி ஊடாக கடத்திச் செல்லும் மூலக்கூறுகள்.
- நொதியங்கள், நிரப்பு பொருட்கள், ப்ரோட்டியேசு நிரோதிகள், கைனின் முன்னோடிகள் போன்றன.
- நோய் எதிர்ப்பாற்றல் முறைமையில் உயிரணுக்களுக்கு வெளியாக செயல்திறனையும், தொழிற்பாட்டையும் முறைப்படுத்தும் மூலக்கூறுகள்.
மின்புலத் தூள்நகர்ச்சி மூலம் பிரித்தெடுக்கப்படும் இந்த குருதிப் புரத அளவீடுகள் நோய்களைக் கண்டறியவும், மேலதிக தொடர்ந்த செய்ற்பாடுகளில் மாற்றங்களைக் கண்டறியவும் உதவும்.  
பொதுவாக காணப்படும் அடிக்கடி பேசப்படும் புரதங்களாவன:  
| குருதிப் புரதம் | சாதாரண மட்டம் | % | தொழில் |
| --- | --- | --- | --- |
# ராஜாமணி மயில்வாகனம்

**ராஜாமணி மயில்வாகனம்** (பிறப்பு: 10 நவம்பர் 1943); (மலாய்: *Rajamani Mailvaganam*; ஆங்கிலம்: *Rajamani Mailvaganam*) என்பவர் மலேசியாவின் ஓட்டப் பந்தய வீராங்கனை. ஒலிம்பிக் போட்டிகளில் மலேசியாவைப் பிரதிநிதித்துவப்படுத்தியவர்.  
ஆசியான், தென்கிழக்காசிய விளையாட்டுகளில் பல தங்கப் பதக்கங்களை வென்றவர். பல ஆசிய, தேசியச் சாதனைகளைப் படைத்தவர். மலேசியாவின் ஓட்டப் பந்தய வீராங்கனை விருதைப் பெற்ற முதல் பெண்மணி.  
மின்னல் தாக்கி இவருடைய நரம்பு மண்டலம் பாதிக்கப்பட்டதால் 1968 ஆம் ஆண்டு மெக்சிகோ நகரில் நடைபெற்ற ஒலிம்பிக் போட்டிகளில் கலந்து கொள்ள முடியவில்லை. ராஜாமணி வறுமையான குடுமபத்தில் பிறந்து வாழ்ந்தவர். வாழ்க்கையில் படிப்படியாக முன்னேறி ஓர் உயர் நிலைக்கு வந்தவர். இவர் புகழ் பெற்ற மலேசியப் பெண்களின் பட்டியலில் முதல் பத்து பெண்களில் ஒருவராக உள்ளார்.
# ராஜாமணி மயில்வாகனம்

## வரலாறு

ராஜாமணி தன்னுடைய தொடக்கக் கல்வியை தாப்பா ஆங்கிலப் பள்ளியில் பெற்றார். அவர் நான்காம் வகுப்பில் படிக்கும் போது பள்ளிகளுக்கு இடையிலான 4X400 ஓட்டப் பந்தயத்தில் கலந்து கொள்ள ஒரு வாய்ப்பு கிடைத்தது. அப்போது அவருக்கு வயது ஒன்பது. ஓட்டப் பந்தயத்தில் சிறந்து விளங்கும் சில பள்ளிகளும் அப்போட்டியில் கலந்து கொண்டன.  
அந்தப் பந்தயத்தில் ராஜாமணி கடைசி ஓட்டக்காரர். அவர் அபார வேகத்துடன் ஓடி, தன் பள்ளியை முதல் நிலைக்கு கொண்டு வந்தார். அது பள்ளி ஆசிரியர்களை மட்டும் அல்ல, எல்லாரையும் ஆச்சரியப் பட வைத்தது. ஏன் என்றால் மற்ற பள்ளிகளைச் சேர்ந்தவர்கள் பலர் மாவட்ட, தேசிய ரீதியில் புகழ்பெற்றச் சிறந்த ஓட்டக்காரர்கள். பல சாதனைகளைச் செய்தவர்கள்.
# ராஜாமணி மயில்வாகனம்

## வரலாறு

### திருப்பு முனை

ஒன்பது வயது மாணவி மற்றவர்களைத் தோற்கடித்தது ஒரு சாதனையாகக் கருதப்பட்டது. அந்தச் சாதனைக்கு மூல காரணம் ராஜாமணிக்குப் பயிற்றுவித்த விளையாட்டு ஆசிரியர் கந்தவனம் என்பவரே. விளையாட்டுத் துறையில் கட்டொழுங்கும் கண்ணியமும் மிக மிக முக்கியம் என்று அவர் வலியுறுத்தி வந்தார். அந்த நிகழ்ச்சி ராஜாமணியின் வாழ்க்கையில் ஒரு மாபெரும் திருப்பு முனையாக அமைந்தது.  
அந்த நிகழ்ச்சியைத் தன் வாழ்க்கையில் மறக்க முடியாத நிகழ்ச்சிகளில் ஒன்று என ராஜாமணி சொல்கிறார். அதன் பின்னர் 1962 ஆம் ஆண்டிலிருந்து 1966 ஆம் ஆண்டு வரை பேராக் மாநிலத்தின் சிறந்த ஓட்டக்காரராக ராஜாமணி புகழ் பெற்று விளங்கினார்.
# ராஜாமணி மயில்வாகனம்

## வரலாறு

### பயிற்சியாளர் சுப்பையா

அதன் பின்னர் ராஜாமணி மாவட்ட, மாநில, தேசிய ஓட்டப் பந்தயங்களில் கலந்து பல வெற்றி வாகைகளைச் சூடினார். ஐந்தாம் படிவம் படிக்கும் போது ஓட்டப் பந்தயத் துறைக்குத் தற்காலிகமாக ஒரு முற்றுப் புள்ளி வைத்தார். கல்வியில் அக்கறை செலுத்த வேண்டும் என்று நினைத்தார்.  
அந்த ஆண்டு ராஜாமணிக்கு உயர்நிலைக் கல்வியின் இறுதி ஆண்டு. தேர்வு முடிந்த பிறகு ஓட்டப் பந்தயத்திற்கு வராமல் தூங்குவதிலேயே காலத்தைக் கழித்தார். இதனால் அவருடைய தந்தையார் அவரை ஆர். சுப்பையா எனும் ஓர் ஓட்டப் பந்தயப் பயிற்சியாளரிடம் கொண்டு சென்றார். மாலை 4.40 மணியிலிருந்து இரவு 7.30 வரை ஓட்டப் பயிற்சிகள். ராஜாமணியின் வீட்டிற்கும் பயிற்சி நடைபெறும் திடலுக்கும் சற்றுத் தூரம்.
# ராஜாமணி மயில்வாகனம்

## வரலாறு

### வறுமையில் செழுமை

அதனால் அக்கம் பக்கத்தில் உள்ளவர்களிடம் போய் சைக்கிள்களை இரவல் கேட்பார். ஏன் என்றால் ராஜாமணியின் வீட்டில் அவருக்கு ஒரு சைக்கிள் வாங்கித் தர முடியாத நிலைமை. ராஜாமணியின் குடும்பம் அப்போது வறுமையில் வாழ்ந்து கொண்டு இருந்தது. ஒவ்வொரு நாளும் யாருடைய சைக்கிளையாவது இரவல் வாங்கித் தான் பயிற்சி செய்யும் திடலுக்குச் செல்வார்.  
ராஜாமணிக்கு வீட்டை அலங்கரிப்பதில் மிகவும் விருப்பம். தான் ஓடி வெற்றி பெற்ற சின்னங்ளுடன் விநாயகர் சிலைகளையும் நிறைய சேகரித்தார். அவற்றைத் தன்னுடைய பூசை அறையில் வரிசை வரிசையாக அடுக்கி வைத்தார். விதம் விதமான குத்து விளக்குகளைச் சேகரிப்பதிலும் அவருக்கு ஆசை.
# ராஜாமணி மயில்வாகனம்

## வரலாறு

### மலிவான செருப்புகள்

ஒரு நாள் ராஜாமணியின் தந்தையார் ஒரு செருப்பு தைப்பவரிடம் ராஜாமணியை அழைத்துச் சென்றார். அங்கே அவருக்குப் புதிதாக ஒரு புதிய செருப்பு தைத்துக் கொடுக்கப்பட்டது. அதுதான் அவருடைய முதல் ஓட்டப் பந்தயச் செருப்பு. ராஜாமணியைக் கடைக்குக் கொண்டு போய் ஒரு தரமான, விலை உயர்ந்த சாப்பாத்தை வாங்கிக் கொடுக்க அவருடைய தந்தையாருக்குப் பண வசதி இல்லாமல் போய் விட்டது. அதனால் தான் மலிவான விலையில் செருப்பு தைக்கும் தொழிலாளியிடம் ராஜாமணியை அழைத்துச் சென்றார். அந்தச் சப்பாத்துகளின் அடிப் பாகத்தில் சாதாரண ஆணிகள் வைத்து அடிக்கப்பட்டன.  
ஆணிகள் தேய்ந்ததும் அல்லது ஆடத் தொடங்கியதும் அந்தச் சப்பாத்துகளுக்கு மறுபடியும் புதிய ஆணிகள் அடிக்கப் பட்டன. இப்படித் தான் ராஜாமணியின் திடல் வாழ்க்கை போய்க் கொண்டு இருந்தது. அந்தக் காலகட்டத்தில் ராஜாமணியின் குடும்பம் வசதியான வாழ்க்கையில் வாழவில்லை. சாப்பாட்டு மேசையில் என்ன இருந்ததோ அதை மட்டுமே குடும்பத்தினர் சாப்பிட்டு வந்ததாக ராஜாமணியே ஒரு பேட்டியில் சொல்லி இருக்கிறார்.  
தங்களின் ஏழ்மையான வாழ்க்கையை ராஜாமணி ஒரு போதும் மறக்கவில்லை; மறைக்கவும் இல்லை. பத்திரிகைப் பேட்டிகளில் அவருடைய குடும்ப ஏழ்மை நிலைமையை இன்றும் நினைவு படுத்துகிறார். சில ஆண்டுகளுக்கு முன்னால் நேபாளத்தில் இருக்கும் காட்மாண்டு சென்றார். அங்கிருந்து கைலாசத்திற்குப் போகும் போது பத்திரிகையாளர்கள் அவரைப் பேட்டி கண்டார்கள். அந்தப் பேட்டியில் தன் குடும்ப ஏழ்மையைத் தெளிவாகச் சொல்லி இருக்கிறார்.  
ஒரு முறை ஓட்டப் பந்தயத்திற்குப் பொருத்தமான சட்டை சிலுவார் வாங்க வேண்டும் என்று விளையாட்டுப் பயிற்றுநர் சுப்பையா சொன்னார். அதன் விலை 20 ரிங்கிட். அதைக் கூட ராஜாமணியின் தந்தையால் வாங்கிக் கொடுக்க முடியவில்லை. அந்த அளவிற்கு குடும்பத்தில் பணச் சிரமம். அரசாங்கமும் உதவி செய்யவில்லை. அறநிறுவனங்களும் ஆதரவு தரவில்லை. அதை எல்லாம் தாண்டி ராஜாமணி ஓடி சாதனைகள் செய்தார்.
# ராஜாமணி மயில்வாகனம்

## வரலாறு

### கடுமையான பயிற்சிகள்

அதனால், உடலைத் துவட்டப் பயன்படும் துண்டுகளை விளையாட்டுப் பயிற்றுநர் சுப்பையா வாங்கி வந்தார். அந்தத் துண்டுகளை ஒன்றாகப் பிணைத்து ஓட்டப் பந்தய உடைகள் தைக்கலாம் என்று அந்தத் துண்டுகள் ஒரு தையல்காரரிடம் கொடுக்கப் பட்டது. இதைக் கேள்விப் பட்ட ஒரு கடைக்காரர் மனம் இளகி இலவசமாக ஒரு ஜோடி ஓட்டப் பந்தய சட்டை சிலவார்களை ராஜாமணிக்கு வழங்கினார்.  
அதன் பின்னர், ராஜாமணிக்கு கடுமையான பயிற்சிகள் வழங்கப்பட்டன. ஆறு மாதங்கள் கடும் பயிற்சிக்குப் பின்னர் ராஜாமணி ஒலிம்பிக் குழுவில் சேர்வதற்கு தகுதி பெற்றார். அதுவரை அரசாங்கம் ராஜாமணிக்கு எந்த உதவியையும் செய்யவில்லை. 1964 ஆம் ஆண்டு தோக்கியோவில் நடைபெறும் ஒலிம்பிக் போட்டிகளில் கலந்து கொள்ள ராஜாமணி தகுதி பெற்றச் செய்தி நாடு முழுமையும் பரவியது.  
மலாயா வாழ் இந்தியர்கள் அனைவரும் மிகவும் மகிழ்ச்சி அடைந்தனர். முதன் முறையாக ஒரு தமிழ்ப் பெண் ஒலிம்பிக்கிற்கு போகிறார் என்பது அப்போதைய காலத்தில் பெரிய விஷயம். அதன் பிறகு தான் ராஜாமணியின் பெயர் அனைவருக்கும் தெரியவந்தது. அதுவரை ராஜாமணி வெளிநாடுகளுக்குச் சென்றது இல்லை.  
அதே காலகட்டத்தில் மணி ஜெகதீசன் என்பவரும் ஒலிம்பிக் போட்டிகளில் கலந்து கொள்ள தேர்வு செய்யப்பட்டார். மலேசிய வரலாற்றில் ஒலிம்பிக் போட்டியின் 100 மீட்டர் இறுதிச் சுற்றில் இது வரை தேர்வு செய்யப்பட்ட ஒரே மலேசியர் மணி ஜெகதீசன் மட்டுமே. மலேசியாவில் மட்டும் அல்ல. உலகம் முழுமைக்கும் 100 மீட்டர் இறுதிச் சுற்றில் தேர்வு செய்யப் பட்ட ஒரே தமிழர்.
# ராஜாமணி மயில்வாகனம்

## தோக்கியோ ஒலிம்பிக்

தோக்கியோ சென்ற போது உலகம் முழுவதும் இருந்து வந்த பல போட்டியாளார்களைச் சந்தித்துப் பேசும் வாய்ப்பு ராஜாமணிக்கு கிடைத்தது. தோக்கியோவில் அவருக்கு 64 ரிங்கிட் சேவை அன்பளிப்பு மட்டுமே வழங்கப் பட்டது. தோக்கியோவில் இருந்த போது இந்திய அணியினருடன் நெருங்கிப் பழகும் வாய்ப்பு ராஜாமணிக்கு கிடைத்தது. அவர்கள் இந்தியாவில் இருந்து சொந்த சமையல்காரர்களை அழைத்து வந்து இருந்தனர். ராஜாமணிக்கும் இந்திய அணியினர் இந்திய உணவுகளை கொடுத்து உதவினர்.  
அங்கே வந்து இருந்த அனைவரும் தங்கள் நாடுகளை பிரதிநிதிப்பதில் பெருமை அடைந்தனர். ராஜாமணியும் மலேசியாவைப் பிரதிநிதிப்பதில் மகிழ்ச்சி அடைந்தார். இந்த ஒலிம்பிக் போட்டியில் ராஜாமணி வெற்றி பெறவில்லை. இறுதிச் சுற்றில் தோல்வி அடைந்தார். இருப்பினும் அவருக்கு ஒலிம்பிக் அனுபவங்கள் நிறைய கிடைத்தன.
# ராஜாமணி மயில்வாகனம்

## தோக்கியோ ஒலிம்பிக்

### மக்கள் ஆரவாரம்

1965 ஆம் ஆண்டு சியாப் விளையாட்டுப் போட்டியில் ராஜாமணி நான்கு தங்கப் பதக்கங்களை வென்றார். சியாப் விளையாட்டுப் போட்டி என்றால் South East Asia Peninsula என்று ஆங்கிலத்தில் பொருள்படும். இந்தப் போட்டி மலேசியத் தலைநகர் கோ[லாலம்பூரில் நடை பெற்றது. இதில் 33 தங்கங்களைப் பெற்று மலேசியா இரண்டாவது நிலையில் வந்தது.  
‘ஒவ்வொரு முறையும் நான் மேடையில் ஏறி பதக்கங்களைப் பெறும் போது மக்கள் கைகளைத் தட்டி ஆரவாரம் செய்தனர். சந்தோஷக் குரல் எழுப்பினர். நாட்டிற்கு மேலும் புகழ் சேர்க்க வேண்டும் எனும் எண்ணம் எனக்கு அப்போது ஏற்பட்டது. நாட்டின் தேசிய கீதம் ஒலிக்கும் போது என் கண்களில் நீர் வழிந்தது’ என்று ராஜாமணி கண்கலங்கிச் சொல்கிறார்.  
‘நான் திடலில் ஓடும் போது என் தந்தை பார்வையாளர்கள் மேடையில் இருந்து பார்ப்பார். நம் நாட்டின் பிரதமர் துங்கு அப்துல் ரஹ்மான் அவர்களும் வந்து கவனிப்பார். அது எனக்கு பெருமையாக இருக்கும்’ என்று மகிழ்ச்சியுடன் ராஜாமணி சொல்கிறார்.  
ஓட்டப் பந்தயப் பயிற்சிகள் நடைபெறும் போது ராஜாமணிக்கு சிறப்பு உணவுகள் வழங்கப் படவில்லை. ஆசிரியர்களுக்கு என்ன உணவு வழங்கப் பட்டதோ அதே உணவு தான் ராஜாமணி போன்ற விளையாட்டாளர்களுக்கும் வழங்கப் பட்டது.
# ராஜாமணி மயில்வாகனம்

## தோக்கியோ ஒலிம்பிக்

### மின்னல் தாக்குதல்

1968 ஆம் ஆண்டு நடைபெற்ற ஒரு நிகழ்ச்சி தன் வாழ்நாளில் மறக்க முடியாதது என்று ராஜாமணி சோகமாகச் சொல்கிறார். கோலாலம்பூரில் உள்ள கர்னி சாலையில் போலீஸ் பயிற்சி மையத்தில் பயிற்சி எடுத்துக் கொண்டு இருந்தார். அப்போது கனத்த மழை பெய்து கொண்டு இருந்தது. ராஜாமணியுடன் செரில் டோரல், இஸ்தியாக் முபராக், பி.என்.கோவிந்தன் போன்ற விளையாட்டாளர்களும் இருந்தனர். திடீரென்று மின்னல் தாக்கியதால் செரில் டோரல் கீழே விழுந்தார்; ராஜாமணி மயக்கம் அடைந்து சுயநினைவு இல்லாமல் போனார். கோவிந்தன் அதே இடத்தில் காலமானார். இஸ்தியாக் முபராக்கும் மற்றவர்களும் ராஜாமணியைத் தூக்கிக் கொண்டு கோலாலம்பூர் பெரிய மருத்துவமனைக்கு விரைந்தாரகள். ராஜாமணிக்குத் தற்காலிகமாக நினைவு இல்லாமல் போனது. என்னதான் நடந்தது என்றும் அவருக்குத் தெரியவில்லை. 18 மணி நேரம் அவர் சுயநினைவு இல்லாமல் உயிருக்குப் போராடி இருக்கிறார்.
# ராஜாமணி மயில்வாகனம்

## தோக்கியோ ஒலிம்பிக்

### மூன்றாம் வகுப்பு சிகிச்சை

செய்திதாள்களைப் படித்த பின்னர் தான் மின்னல் தாக்கியது ராஜாமணிக்குத் தெரிய வந்தது. கோலாலம்பூர் பெரிய மருத்துவமனையில் இரண்டு படுக்கைகளுக்கு நடுவில் ஒரு தற்காலிகப் படுக்கை போடப் பட்டு அதில் ராஜாமணி கிடத்தி வைக்கப் பட்டார். மூன்று நாட்கள் அவருக்கு அந்த நிலையில் சிகிச்சை அளிக்கப் பட்டது. அவருக்கு சாதாரணமான சிகிச்சையே அளிக்கப் பட்டது. ஒரு நாட்டிற்காக உயிரையே பணயம் வைக்கும் ஒரு வீராங்கனைக்கு எத்தனை மோசமான மருத்துவ வசதிகள் என்று நாளிதழ்கள் கருத்துகள் தெரிவித்தன. ராஜாமணியை மிகவும் பாதித்த விஷயங்களில் இதுவும் ஒன்று.
# ராஜாமணி மயில்வாகனம்

## தோக்கியோ ஒலிம்பிக்

### பிரதமர் துங்கு வருகை

பிரதமர் துங்கு அப்துல் ரஹ்மான் அவர்கள் ராஜாமணியை நேரில் பார்க்க வருகிறார் எனும் செய்தி மருத்துவமனை வட்டாரத்தில் பரவியது. உடனே ராஜாமணி முதலாம் வகுப்பிற்கு மாற்றப் பட்டார்.  
இருப்பினும் பிரதமர் துங்கு வரவில்லை. ஆர்கிட் பூக்கூடையை அன்பளிப்பாக அனுப்பி வைத்திருந்தார். அந்த அன்பளிப்பு ராஜாமணிக்கு ஓர் ஊட்டச்சத்து வைத்தியமாக அமைந்தது. பத்து நாட்களுக்குப் பிறகு ராஜாமணி மருத்துவமனையில் இருந்து வீடு திரும்பினார். மருத்துவச் செலவுகளை விளையாட்டு அதிகாரிகள் ஏற்றுக் கொள்வதாகச் சொன்னார்கள். மூன்று மாதங்கள் ஆகியும் அதிகாரிகள் கட்டணத்தைக் கட்டவில்லை. மருத்துவமனை நினைவுக் கடிதங்களை அனுப்பியும் தக்க நடவடிக்கை எடுக்கப் படவில்லை. ராஜாமணியைத் திருமணம் செய்யவிருந்த ராஜலிங்கத்தைக் கட்டுமாறு மருத்துவமனை கேட்டுக் கொண்டது. பின்னர் ராஜலிங்கம் தான் அந்த மருத்துவத் தொகையைக் கட்டினார்.  
அந்த மின்னல் தாக்குதல் நிகழ்ச்சி ராஜாமணியின் விளையாட்டு வாழ்க்கையினை அவரது 25வது வயதில் முடிவிற்கு கொண்டு வந்தது.  
‘அந்த நிகழ்ச்சி என் மனதை மிகவும் அலைக் கழித்தது. நான் செத்துப் போய் இருப்பேன். ஆண்டவன் புண்ணியத்தில் பிழைத்துக் கொண்டேன். அதன் பின்னர் எனக்கு விளையாட்டுத் துறையில் ஆர்வம் இல்லாமல் போனது.
ஒரு முற்றுப் புள்ளி வைப்பது என்று முடிவு செய்தேன்’ என்று இதுபற்றி ராஜாமணி சொல்லியுள்ளார்
# ராஜாமணி மயில்வாகனம்

## இல்லற வாழ்க்கை

1972 ஆம் ஆண்டு ஜனவரித் திங்கள் 26 ஆம் திகதி ராஜாமணி, தான் ஏழரை ஆண்டுகள் காதலித்த ராஜலிங்கம் என்பவரைத் திருமணம் செய்து கொண்டார். ராஜலிங்கம் ஒரு போலீஸ் அதிகாரி. மலாக்கா ஜாசினில் அதிகாரியாக இருந்தவர். 1964 ஆம் ஆண்டு இருவரும் ஒரு விளையாட்டுப் போட்டியில் சந்தித்துக் கொண்டனர். அதன் பின்னர் நட்பு வளர்ந்தது. அதுவே காதலாக மாறி கல்யாணத்தில் முடிந்தது.  
ராஜாமணி தற்சமயம் உயர்நிலைப் பள்ளிகள், கல்லூரிகள், பல்கலைக்கழகங்கள், தேசிய விளையாட்டு மன்றம் போன்றவற்றில் பயிற்சியாளராகவும் ஆலோசகராகவும் பணியாற்றி வருகிறார். 1992, 1994 ஆம் ஆண்டுகளில் தாமஸ் கிண்ணப் போட்டியாளர்களுக்குப் பயிற்சியாளராகவும் இருந்தவர்.
# ராஜாமணி மயில்வாகனம்

## இல்லற வாழ்க்கை

### பேரப்பிள்ளைகளின் மகிழ்ச்சி

‘ஒரு நாட்டைப் பிரதிநிதிப்பது என்பது ஒரு மனிதனுக்குக் கிடைக்கும் ஆயுள்கால வாய்ப்பு. அதை நான் முறையாகப் பயன் படுத்திக் கொண்டேன். என்னுடைய மலேசிய நாட்டிற்குப் புகழையும் பெருமையையும் தேடிக் கொடுத்தேன். இரண்டு பிரதமர்களிடம் தங்கக் கேடயங்களை வாங்கினேன். மலேசியாவின் மாட்சிமை தங்கிய பேரரசர் அவர்களிடம் இருந்து டத்தோ விருதை வாங்கினேன்.’  
’நாளிதழிகளில் நான் டத்தோ பட்டம் வாங்கும் படங்களைப் பார்த்து என் பேரப் பிள்ளைகள் சந்தோஷத்தில் துள்ளிக் குதிக்கிறார்கள். அது எனக்குப் போதும். நான் எங்கே சென்றாலும் மலேசிய மக்கள் என்னை அன்புடன் கவனிக்கின்றனர். சில உணவகங்களில் நான் சாப்பிட்டதற்குக் கட்டணம் கூட வாங்குவது இல்லை.’ என்று கண்ணீர் மலகப் பேசினார்.  
’தாப்பா நகரக் காய்கறிச் சந்தையில் நான் வாங்கும் காய்கறிகளுக்குப் பல சமயங்களில் வியாபாரிகள் காசு வாங்க மறுக்கின்றனர். ஒரு கத்தரிக்காயை எடுத்தால் மூன்று காய்களைப் போட்டு 'எடுத்துப் போ’ என்கின்றார்கள். எனக்கே மனசு சங்கடமாக இருக்கும். ராஜாமணியாகிய நான சாதித்தது மலேசிய மக்களின் அன்பையும் ஆதரவையும் பெற்றது’ என்று ராஜாமணி பெருமையாகச் சொல்லியுள்ளார்.
# ராஜாமணி மயில்வாகனம்

## சாதனைகள்

- 1965 ஆம் ஆண்டு சியாப் விளையாட்டுப் போட்டிகளின் 200மீ, 400மீ, 800மீ, 4X100 மீ ஓட்டப் பந்தயங்களில் நான்கு தங்கப் பதக்கங்களை வென்றார்.
- 1966 ஆம் ஆண்டு ஆசியான் விளையாட்டுப் போட்டியில் 400மீ ஓட்டப் பந்தயத்தில் தங்கப் பதக்கத்தை வென்றார்
- 1967 ஆம் ஆண்டு சியாப் விளையாட்டுப் போட்டிகளின் 200மீ, 400மீ ஓட்டப் பந்தயத்தில் இரண்டு தங்கப் பதக்கங்களை வென்றார்.
# டோனி கிரெய்க்

**அந்தோனி வில்லியம் கிரெய்க்** *(Anthony William Greig)* என்பவர் இங்கிலாந்து நாட்டைச் சேர்ந்த தேர்வுத் துடுப்பாட்ட அணியின் தலைவராக இருந்து விளையாட்டு வர்ணனையாளராக மாறிய ஓர் ஆளுமையாவார். 1946 ஆம் ஆண்டு அக்டோபர் மாதம் 6 அன்று இவர் பிறந்தார். தென்னாப்பிரிக்காவில் பிறந்த கிரேக் தனது இசுக்காட்லாந்திய பெற்றோரின் மரபு வழி அடிப்படையில் இங்கிலாந்து தேசிய அணியில் விளையாட தகுதி பெற்றார். கிரேக் ஆறு அடி ஆறு அங்குல உயரம் கொண்ட மிக உயரமான மனிதர் ஆவார். வலது கை மட்டையாளரகவும் மிதவேகப்பந்து வீச்சு மற்றும் வலதுகை சுழற்பந்து வீச்சு ஆகிய இரண்டு வகையிலும் பந்து வீசக்கூடியவராகவும் கிரேக் திறமை கொண்டிருந்தார். 1975 ஆம் ஆண்டு முதல் 1977 ஆம் ஆண்டு வரை இங்கிலாந்து துடுப்பாட்ட அணியின் தலைவராகவும் சசெக்சு அணியின் தலைவராகவும் கிரேக் விளையாடியுள்ளார். கிரேக்கின் தம்பி இயன் கிரேக்கும் தேர்வுத்துடுப்பாட்ட விளையாட்டு வீரர் ஆவார். இதேபோல இவரது குடும்ப உறுப்பினர்கள் பலரும் முதல்தர துடுப்பாட்ட போட்டிகளில் விளையாடியுள்ளனர்.  
இங்கிலாந்து நாட்டின் கவுண்டி துடுப்பாட்டத்தில் ஒரு முன்னணி வீரராக விளையாடிய கிரேக், சில முன்னாள் வீரர்கள் மற்றும் துடுப்பாட்ட பண்டிதர்களால் இங்கிலாந்தின் முன்னணி சர்வதேச பன்முக வீரர்களில் ஒருவராக கருதப்படுகிறார்.இங்கிலாந்துத் துடுப்பாட்ட அணியின் சக வீரர்கள் மற்றும் மேற்கிந்தியத் தீவுகள் துடுப்பாட்ட அணி மற்றும் பாக்கித்தான் துடுப்பாட்ட அணியின் துடுப்பாட்ட வீரர்களை கையெழுத்திட வைத்து உலக தொடர் துடுப்பாட்டத்தினைத் தொடங்க பலம் வாய்ந்த தொழில் அதிபரான கெர்ரி பாக்கருக்கு இவர் உதவினார். இதனால் இங்கிலாந்துத் துடுப்பாட்ட அணியின் தலைமைப் பொறுப்பில் இருந்து நீக்கப்பட்டார். 1974 ஆம் ஆண்டில் மேற்கிந்தியத் தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ஆல்வின் கல்லிசரனின் சர்ச்சைக்குரிய ரன் அவுட் காரணமாகவும், 1974-1975 ஆச்சு துடுப்பாட்ட தொடரில் ஆத்திரேலிய வேகப்பந்து வீச்சாளர் டென்னிசு லில்லியுடன் அடிக்கடி ஏற்பட்ட மோதலாலும் கிரேக் பரவலாக அறியப்பட்டார் 2012 டிசம்பர் 29 இல் கிரெய்க் இருதய நிறுத்தம் காரணமாகக் காலமானார்..
# டோனி கிரெய்க்

## ஆரம்பகால வாழ்க்கை

கிரேக் , இசுக்காட்லாந்தில் குடியேறிய தந்தை மற்றும் தென்னாப்பிரிக்காவில் பிறந்த தாய்க்கும் மகனாகப் பிறந்தார். தென்னாப்பிரிக்காவிலுள்ள குயீன்சுடவுன் நகரின் குயின்சு கல்லூரியில் கல்வி பயின்றார். குயின்சு கல்லூரியில் துடுப்பாட்ட அணியின் பயிற்சியாளராக பல முன்னாள் சசெக்சு அணி வீரர்கள் நியமிக்கப்பட்டனர். கிரேக்கின் பள்ளி நாட்களில், யாக் ஓக்சு, ஆலன் ஓக்மேன், இயன் தாம்சன், ரான் பெல், ரிச்சர்ட் லாங்ரிட்சு மற்றும் மைக் பசு ஆகியோர் வெளிநாட்டிலிருந்து துடுப்பாட்ட விளையாட்டிற்காக வந்தவர்கள் அனைவரும் கிரேக்கின் துடுப்பாட்ட திறன்களைக் கவனித்தனர். கியூரி கோப்பை துடுப்பாட்ட போட்டியில் பார்டர் மாகாணத்திற்கான முதல் தர போட்டியில் கிரேக் விளையாடிய போது அவர்கள் இதை கவனித்தனர். கிரேக் 19 வயதில் சசெக்சு அணிக்காக தேர்வாவதற்கு இது வழிவகுத்தது. பல்கலைக்கழக கற்றலை தொடர்வதா அல்லது சசெக்சு அணியின் அழைப்பை ஏற்பதா என்பதில் முடிவெடுக்க இவரது தந்தை உதவினார் .  
சசெக்சு துடுப்பாட்ட அணிக்கான தனது முதல் ஆட்டத்தில் வலுவான லங்காசயர் துடுப்பாட்ட அணியின் சிறப்பான பந்துவீச்சிற்கு எதிராக கிரேக் 230 நிமிடங்கள் ஆட்டகளத்தில் நின்று விளையாடி 156 ஓட்டங்கள் எடுத்தார் .
# டோனி கிரெய்க்

## பிற்கால வாழ்க்கை

உலகத் தொடர் துடுப்பாட்ட நாட்களில் நைன் நெட்வொர்க் ஊடகத்தின் உரிமையாளரான கெர்ரி பாக்கருடன் ஏற்பட்ட நட்பின் பின்னர், நைன் ஒளிபரப்பு துடுப்பாட்டப் போட்டிகளின் போது கிரேக்கிற்கு வர்ணனையாளராக பணி வழங்கப்பட்டது. இதன் பின்னர் கிரேக் தனது வாழ்நாள் முழுவதையும் ஆத்திரேலியாவில் கழித்தார். தனது துடுப்பாட்ட வர்ணனை தொழிலையும் அங்கு தொடர்ந்தார். துடுப்பாட்ட வரலாற்றில் சிறந்த துடுப்பாட்ட வர்ணனையாளர்களில் ஒருவராகக் கருதப்பட்டார், பக்கச்சார்மின்மை, நகைச்சுவை மற்றும் விளையாட்டைப் பற்றி மிகுந்த ஆர்வம் போன்ற திறமைகளுடன் தனித்தன்மையுடன் வர்ணனை செய்தார்.  
ஐக்கிய இராச்சியத்தில் சேனல் ஃபோர், எசு.ஏ.பி.சி மற்றும் இங்கிலாந்து அணியின் 2012 ஆம் ஆண்டு இலங்கை சுற்றுப்பயணத்திற்காக சிகை சுபோர்ட்சு போன்ற தொலைக்காட்சி நிறுவனங்களில் கிரேக் பணியாற்றினார். இஎசுபிஎன் கிரிக் இன்ஃபோ ஒளிபரப்பிய தி டோனி கிரேக் சோ என்ற' வழக்கமான வாராந்திர நிகழ்ச்சியினையும் கிரேக் தொடர்ச்சியாக தொகுத்து வழங்கினார்,
# இயன் கிரெய்க்

**இயன் கிரெய்க்** (*Ian Greig*, பிறப்பு: டிசம்பர் 8, 1955) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 253 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1982 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# அன்றூ கிரீன்வூட்

**அன்றூ கிரீன்வூட்** (*Andrew Greenwood*, பிறப்பு: ஆகத்து 20, 1847, இறப்பு: பிப்ரவரி 12, 1889) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 141 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டாமி கிரீன்ஹோ

**டாமி கிரீன்ஹோ** (*Tommy Greenhough *, பிறப்பு: நவம்பர் 9, 1931, இறப்பு: செப்டம்பர் 15, 2009) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 255 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 - 1960 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பேசில் கிரீவ்

**பேசில் கிரீவ்** (*Basil Grieve *, பிறப்பு: மே 28, 1864, இறப்பு: நவம்பர் 19, 1917) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888/89 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பில்லி கிரிப்பிஃத்

**பில்லி கிரிப்பிஃத்** (*Billy Griffith*, பிறப்பு: சூன் 16, 1914, இறப்பு: ஏப்ரல் 7, 1993) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், 215 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948/49 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வில்லியம் கன்

**வில்லியம் கன்** (*William Gunn )*, பிறப்பு: டிசம்பர் 4, 1858, இறப்பு: சனவரி 29, 1921) இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டியிலும், 521 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.